São Miguel



São Miguel on Portugaliin kuuluvan Azorien saariryhmän suurin saari. Asukkaita saarella on noin 140 000. Vulkaanista syntyperää oleva saari on hyvin vehreä ja paikalliset kutsuvatkin sitä nimellä Ilha Verde (Vihreä saari)

Kaupungit
Suurin kaupunki on Ponta Delgada etelärannikolla (n. 45 000 asukasta). Saaren toinen varsinainen kaupunki on Ribeira Grande pohjoisrannikolla (n. 5 000 asukasta)

Muuten saaren asutus keskittyy erikokoisiin pienempiin kyliin.

Ymmärrä
São Miguel, kuten muutkin Azorien saaret, ei ole varsinainen rantakohde, koska ranta on useimmiten jyrkkää kalliota. Muutamia rantoja kuitenkin saarella on.

Sääolot saarella ovat melko nopeasti vaihtelevat.

Saaren vulkaaninen alkuperä on monin paikoin nähtävissä ja useissa turistikartoissa on omat merkintänsä kuumille lähteille ja vulkaaniselle toiminnalle.

Lentokoneella
Ponta Delgadassa on kansainvälinen lentokenttä (PDL) johon valtaosa kansainvälisistä lennoista tulee. Joitakin tilauslentoja lukuunottamatta Suomesta ei ole suoria lentoja Azoreille. Air Berliin lentää Düsseldorfin kautta ja Azorien oma yhtiö SATA tarjoaa yhteydet kaikilta merkittäviltä eurooppalaisilta kentiltä. Lentokenttä sijaitsee muutaman kilometrin keskustasta länteen.

Laivalla
Azorien saarten välillä on vaihtelevasti lauttaliikennettä.

Kaldeira-alueet
São Miguelilla on kolme merkittävää kalderaa (tulivuoren romahtamisesta syntynyt muodostuma), jotka muodostavat ison osan saaren maisemasta.

Sete Cidades -kaldera
Sete Cidades (seitsemän kaupunkia) -kaldera hallitsee saaren länsipään maisemia. Kaldera sisältää postikorteissa ja muissa kuvissa usein esiintyvän Lagoa das Sete Cidades -kaksoisjärven. Järvien erikoisuutena on aikanaan ollut järvien eri värit. Tästä tulevat järvien nimet Lagoa Verde (vihreä järvi) ja Lagoa Azul (sininen järvi). Nyttemmin värieroa ei ainakaan kaikkina vuodenaikoina juuri erota. Järvien välissä on pieni kangas ja rannalla on myös Sete Cidades -kylä. Kalderassa on myös kaksi pienempää järveä.

Lagoa do Fogo
Saaren keskiosassa sijaitsee kalderassa kraaterijärvi Lagoa do Fogo (tulilaguuni) jota monet sanovat saaren kauneimmaksi järveksi. Järven ympäristö on luonnoltaan hienoa ja yksi hieno vaihtoehto on kävellä reitti etelärannikolta järvelle ja takaisin (kts. tarkemmin kävelyreiteistä). Autolla liikuttaessa järven länsipuolelta menevällä tiellä on myös korkeammalla olevaa järvelle avautuvaa näköalapaikkaa. Sekä kävellen että autolla liikuttaessa kannattaa tiedostaa, että järven korkeuden vuoksi matalalla olevat pilvet saattavat pilata näköaloja ja häiritä liikkumistakin.

Furnas-kaldera
Saaren itäpuoliskolla sijaitseva kylä Furnas, sen lähistöllä oleva järvi Lagoa das Furnas ja näitä ympäröivä kaldera on kauniin luontonsa ja tuliperäisten nähtävyyksiensä vuoksi hyvä retkikohde. Tämä on saaren vulkaanisesti aktiivisinta aluetta.

Furnas (kylä)
Furnas on pieni kylä, jossa on hotelli ja muutama ravintola. Kylän länsipuolella on nähtävyytenä erilaisia kuumia lähteitä, joissa osassa kiehuu vettä ja osa puolestaan on onkaloita, joista nousee höyryä. Paikan lähistöllä saattaa sadevesikaivoistakin nousta höyryä. Kylpylätoiminnalla on pitkät perinteet ja kylässä on myös kylpyläkin (2008 remontissa) joka lienee etupäässä pidempiaikaisille asiakkaille.

Terra Nostra Garden
Yksi kylän nähtävyys on myös Terra Nostran iso kasvitieteellinen puutarha, johon on kerätty etenkin tuontikasveja. Erikoisuutena on iso kellanruskea uima-allas, jonne johdetaan vettä kuumasta lähteestä ja jonka lämpötila on noin 40 astetta. Uimahousujen ja pyyhkeiden likaantumisen vaara on olemassa. Puutarhassa olevia hanhia ja joutsenia kannattanee melkein välttää; näitä on ruokittu kädestä sen verran että ne saattavat pahimmillaan tulla vaatimaan ruokaa laukusta tms..

Täälläkin kannattaa havaita isot saniaispuut.

Lagoa das Furnas
Kylästä lounaaseen on järvi, jota kiertävä kävelyreitti on varteenotettava. Kasvillisuus on jälleen hienoa ja järven eteläpuolella on vanha kirkko ja yksityinen metsittynyt puutarha, joita voi ihailla ulkopuolelta.

Järven pohjoispuolella on lisää kuumia lähteitä, joita voi käydä ihmettelemässä. Paikalliset valmistavat maahan tehdyissä kuopissa perinneruoka cozidoa, jonka annetaan muhia kuumassa maassa useita tunteja.

Caldeira Velha
Caldeira Velha on monien mielestä yksi saaren erikoisimpia paikkoja, Lagoa do Fogo -kraaterin tuntumassa oleva luonnonpuisto. Paikka sijaitsee Ribeira Grandelta Lagoa do Fogolle (ja siitä Remediakseen ja Lagoaan) johtavan tien varrella. Kannattaa huomata, että joissain kartoissa Caldeira Velha on merkitty virheellisesti Lombadas:iin johtavan tien varrelle. Siellä sijaitsee myöskin hieman vastaavanlainen, joskaan ei yhtä hieno paikka.

Luonnonpuiston kasvillisuus on upea etenkin saniaispuineen. Paikan erikoisin nähtävyys on lämmin, noin 30-asteinen, vesiputous, jonka alle on padottu uima-allas. Kiipelyhaluisille on mahdollista nousta epävirallista reittiä putouksen vierestä ylemmäs, jossa on pienempi ja lämpimämpi luonnonallas. Uimaan lähtevien kannattaa tiedostaa, että vesi saattaa värjätä uimahousuja ja pyyhkeitä.

Mosteiros
Saaren luoteisnurkasssa sijaitsee kylä Mosteiros, jonka sijainti on tyypillinen Fajã (jyrkänteen ja merenrannan väliin jäävä matala maakaistale). Kaupungissa on muutama pieni ravintola ja ranta, jossa ihmisiä käy uimassa, surffaamassa ja joskus sukeltamassakin.

Ponta do Escalvado
Mosteirosista etelään rannalla on Ponta do Escalvado -näköalapaikka, jota käytettiin aikoinaan valaanpyydystyksen apuna.

Ferraria
Ponta do Escalvadosta edelleen etelään on jännittävä rantapaikka Ponta da Ferraria, jossa on laavasta syntyneitä rantamuodostelmia. Erikoisuutena on luonnonallas, jonka toisessa päässä on 60-asteinen kuuma lähde joka lämmittää koko allasta ja joka on toisesta päästä yhteydessä mereen. Altaan lämpötila vaihteleekin vuoroveden mukaan. Parhaana uima-aikana pidetään paria tuntia laskuveden jälkeen. (Vuorovesitiedot saa esim. osoitteesta, lisäksi paikallisista turistitoimistoista saa pieniä vihkoja, johon on merkitty vuorovesien ajat.)

Itärannikko
Sijaintinsa vuoksi itärannikolla ei ole niin paljoa turisteja. Vuokra-autolla liikuttaessa se on kuitenkin myös hyvä vaihtoehto. Idässä sijaitsee myös saaren korkein kohta, Pico da Vara (1103 m). Tämä on kuitenkin melko lailla saavuttamattomissa ja lisäksi sitä ympäröivä alue on rauhoitettu.

Nordeste
Saaren koillisnurkassa oleva Nordeste on sijaintinsa puolesta eristyksissä ja pitkän aikaa kylään pääsi vain laivalla. Nykyisin Nordesteen johtavat kuitenkin tiet ja kylä on melko suosittu retkikohde.

Ananas-, tupakka- ja teeviljelmät
Sao Miguelilta löytyy Euroopan ainoita/harvoja ananas-, tupakka- ja teeviljelmiä. Joillekin näistä on mahdollista päästä itse tutustumaan.

Augusto Arrudan ananastila
Fajã de Baixossa, Ponta Delgadasta hieman luoteeseen, on Augusto Arrudan ananastila johon yleisöllä on mahdollista päästä tutustumaan kasvihuoneisiin, maistamaan ananasta ja ostamaan ananaksia (joita tosin löytyy kaupoista ja toreiltakin)

Gorreanan teetehdas
Ribeira Grandesta itään sijaitsee Gorreanan teetehdas jossa myöskin on tutustumis- ja maistamismahdollisuus.

Liiku
Saarella liikkumisen suhteen kannattaa lukea myös artikkeli Azorit.

Bussilla
Bussilla kulkeminen on edullinen tapa liikkua saarella ja linjaverkosto on kohtuullisen kattava. Busseja menee etenkin aamuisin ja iltaisin työmatkojen aikaan. Linjasta riippuen vuoroja on muinakin aikoina.

Osoitteesta  löytyy pdf-aikataulu, jonka ajantasaisuudesta ei tosin ole takeita. Ajantasaisia aikatauluja saa paikallisista turisti-infoista.

Bussit Ponta Delgadasta lähtevät rannan vieressä olevalta Praca Concalo velho Cabral -kadulta (turisti-infon edustalla / siitä länteen päin) (maaliskuu 2008)

Reitit Ponta Delgadasta saaren länsiosaan
 * Sete Cidades
 * Mosteiros (länsirantaa pitkin)
 * Ramal Mosteiros
 * João Bom
 * Fenais da Luz
 * Capelas
 * Sto. Antonio

Reittejä Ponta Delgadasta pohjoiseen / itään
 * Furnas (kannattaa huomata, että reitti menee pohjoisrannan puolelta)
 * Nordeste
 * Ribeira Grande
 * Rabo de Peixe
 * Fenais da Ajuda
 * Maia

Reittejä Ponta Delgadasta itään (etelärantaa myötäillen)
 * Lagoa
 * Vila Franca
 * Povoacão (Furnasin kautta)

Lisäksi lähistölle
 * Fajã de Baixo
 * Fajã de Cima

Ponta Delgadan sisällä liikkuu A (keltainen), B (vihreä) ja C (sininen)-linjan bussit, jolla voi liikkua kaupungin sisällä 0,25€ hintaan (elokuu 2009). A, B ja C-linjan bussikartta

Autolla
Etenkin Ponta Delgadasta löytyy useampiakin autovuokraamoja, joista voi vuokrata auton. Hintataso lähtee n. 35 eurosta / päivä. Tiet eivät ole erityisen kapeita, mutta mutkaisten teiden vuoksi kannattaa matkoihin varata hieman aikaa, vaikka etäisyydet ovat melko lyhyitä. Kannattaa myös varautua, että vastaan voi tulla lehmälauma.

Taksilla
Taksilla kulkeminen on kohtuullisen edullista; esim. Praia:n, Caloura:an ja Caldeira Velha:an kulkeminen maksaa vajaat 20 euroa. Monesti taksikuskin kanssa voi sopia noudosta tiettyyn aikaan taikka sitten soittaa taksin kun on kiertämisensä tehnyt. Joskus kokonaisen päivän retken tekeminen taksilla voi olla vaihtoehto, jos ei nyt kuitenkaan aivan budjettivaihtoehto.

Muutama nettiosoite:
 * http://www.azorestaxitours.net
 * http://www.azoreantours.com

Kävele luonnossa
Erinomainen tapa tutustua saaren luontoon on retkeily. Saarella on melko hyvin retkeilypolkuja joita pitkin voi tehdä päiväretkiä luonnossa. Tarkempia kuvauksia reiteistä löytyy mm. painetuista matkaoppaista (Kts Azorit) ja paikallisista kirjakaupoista yms. löytyvistä muutaman euron vihkoista, joita on myös koottu karttaan & kirjaksi. Osa reiteistä on merkitty luontoon, osaa täytyy seurata kartan ja/tai oppaan avulla.

Yksi hienoimpia (mutta myös vaativimpia) valmiista reiteistä on etelärannikolta Praiasta tai Aqua de Alto:sta Lagoa do Fogolle ja takaisin johtava reitti. Reitillä näkee korkeuden kasvaessa erityyppistä kasvillisuutta ja hyvällä kelillä näkymät alas rannikolle ovat upeat. Lähtö- ja paluupisteisiin pääsee Ponta Delgadasta taksilla taikka etelärannikkoa pitkin menevillä busseilla (Vila Franca, Povoacao)

Suosittuja ovat eri tyyppiset Sete Cidades -kalderaa ja mahdollisesti länsirannikkoa kiertävät reitit. Hyödynnettäviä busseja ovat ainakin Sete Cidades:in ja Mosteiros:in bussit.

Myös Furnasin ympäri patikointi on hyvä vaihtoehto. Järven pohjoispäästä, hieman kuumista lähteistä itään ylös lähtevää reittiä pitkin pääsee järveltä Furnasiin (tai toisin päin) nättiä vehreää maalaismaisemaa pitkin.

Myös saaren länsipäässä on mahdollisia retkeilyreittejä, matkatoimisto järjestää mm. retkiä Faila da Terran ja Sanguinhon välillä.

Valas- ja delfiiniretket
Saarella on myös mahdollisuus osallistua järjestettyihin valaan- ja delfiininkatselumatkoihin veneillä. Retkiä järjestetään ainakin Ponta Delgadasta ja mahdollisesti Vila Francasta.

Golf
Golfaajia varten saarella on kaksi golfkenttää: Delgadasta pohjoiseen))
 * Golfe das Furnas ( Furnasista vähän luoteeseen)
 * Golfe da Batalha (Aflitos:issa Fenais da Luzista etelään (Ponta

Sukellus
Sao Miguel, kuten koko Azorit, on hyvän näkyvyyden ja merenelävien vuoksi sukeltajien suosima kohde. Saarella on useampia yrityksiä jotka vuokraavat välineitä ja järjestävät venekuljetuksia hyville paikoille. Aloittelijoille tämä ei ole paras mahdollinen kohde kovan merenkäynnin vuoksi.

Muutamia paikallisten neuvomia paikkoja rannalta sukeltamiseen:

Caloura Ponta da Galeran lähistöllä, Aqua da Paun eteläpuolella; Aqua de Pausta rannalle päin ja ranta-alueen länsipuolelle on pieni poukama, jossa on kalastajia ja mahdollisuus sukeltamiseenkin. Kesällä paikalla saattaa olla joku yrityskin. Paikalle pääsee näppärästi Ponta Delgadasta taksilla tai esim. Vila Francaan menevällä bussilla.

Ponta da Ferraria Ginetes-kylästä luoteeseen. Luonnonallas, jonka toisessa päässä on kuuma lähde, on yksi paikka lähteä sukeltamaan. Kts. paikasta tarkemmin ylempää.

Ponta da Mosteiros Mosteirosin edustalla.

Morro das Capelas Capelas:in edustalla.

Ranta Ribeirinha:sta koilliseen.

Suosittu sukelluspaikka, joskaan ei rannalla, on Ilheu da Vila -saaren ympäristö Vila Francan edustalla, jonne monet sukellusyritykset tarjoavat matkoja. Saaressa on myös laguuni, jossa järjestetään ajoittain laitesukelluskursseja aloittelijoille.

Sukellusvälineitä ja veneitä tarjoavia yrityksiä löytänee parhaiten googlettamalla, saarien sivuilla mahdollisesti on lueteltu muutamia. tässä muutama:
 * Azores Sub (Vila Franca de Campo) http://www.azoressub.com
 * Dominguessub (ainakin pieni palvelupiste Ponta Delgadassa) http://www.dominguessub.com

Ratsastus
Saarella on muutamia ratsastustalleja, mainittakoon yhtenä ruotsalaispariskunnan pitämä Quinta da Terca -talli Livramentossa. Quinta da Terca nettisivu.

Nuku

 * Baia d’Alton läheisyydessä oleva hotelli, jolla on oma uima-allas, ravintola, baari, kirjasto, sauna ja kuntosali. ==Pysy turvassa==
 * Ponta Delgadassa sijaitseva hotelli.

Linkkejä

 * http://huvi.fi/matkat/azorit/ - Matti Jokisen kuvin varustettu matkakertomus saarelta.
 * Azorit Turistiopas
 * Tourist Liikenne São Miguelin saarella (Azorit)

São Miguel São Miguel

São Miguel